Portul popular romanesc

Ce este portul popular romanesc

Portul popular romanesc ca si intreaga arta populara (arhitectura, crestaturi in lemn, ceramica, etc.) s-a nascut si a dainuit pe teritoriul tarii noastre din cele mai vechi timpuri. Istoria ne spune ca dacii erau imbracati la fel cu taranii nostri de la munte: „Imbracamintea lor era un fel de tunica pana la genunchi, stransa c-o cingatoare peste mijloc, itari largi legati la glezna cu sfoara sau varati in opinci, pe deasupra o manta larga, fara maneci, incopciata pe umar.

Originea portului romanesc

Marturii despre originea portului romanesc se vad pe Columna lui Traian si pe monumentul de la Adamclisi. Croiala lunga si larga a camasii traditionale, portul itarilor la barbati si fuste largi la femei, sumanele groase au ramas aceleasi si in zilele noastre. Prin descoperirea figurinelor de lut, de la Carna-Craiova, din epoca bronzului, s-au constatat in imbracaminte elemente ce corespund costumului romanesc.

Graitoare este piesa din spate (de la brau in jos) si anume opregul care astazi se poarta in Banat, pe care se intrezaresc franjurile. Documente ale originii portului nostru sunt si unele insemnari literare si istorice, unele opere de arta. Astfel, in zugraveala de pe biserici se vad adeseori si ctitorii, tarani imbracati in costum popular romanesc. Imagini ale portului nostru gasim de asemenea in unele fresce si pe unele porti ca la Episcopia de Ramnicu Valcea, pe a carei poarta de la intrare se vede o fecioara in ie traditionala, zavelci si poale. Picturile de lemn sau pe sticla infatiseaza de asemenea elemente ale costumului romanesc.

Toate aceste marturii care s-au pastrat de-a lungul timpurilor sunt adevarate documente ala originii si continuitatii ale romanilor pe pamantul vechii Dacii.

Definitia portului popular

De obicei prin portul popular romanesc se intelege imbracaminte taranilor din sate, formata in cadrul unei colectivitati restranse, avand materialul si modelele de croit aceleasi, pastrandu-si originalitatea, cu un ritm lent de schimbare, fara interventia directa a modei, cu o etnicitate si expresivitate de manifestare proprie.

Acest articol este menit sa ofere o imagine globala a costumului popular din aceasta parte a tarii, aducand unele precizari asupra tipologiei sale, aprofundand unele fenomene nu numai asa cum reies din documentele existente ci si din realitatile etnografice locale. In acest sens am tinut cont ca evolutia istorica a acestui port popular romanesc este strans legata de dezvoltarea economico-sociala a acestor plaiuri.

La descrierea evolutiei pentru portul popular romanesc s-a avut in vedere, ca de-a lungul istoriei, intre Moldova si Transilvania s-au statornicit si dezvoltat legaturi multiple: economice, politice si culturale, care s-au impletit in variate chipuri. La nivelul economiei si vietii traditionale taranesti, aceste legaturi au avut un caracter permanent, manifestandu-se pe diferite planuri. In acest sens subliniem incadrarea costumului romanesc in tipologia costumului femeiesc cu fota, denumit aici ca si in Moldova "catrinta" si acelui barbatesc cu cioareci - itari incretiti pe picior si a sumanului cu falduri.

Costum popular de femei

La costumul moldovenesc femeiesc cunoastem stergarul alb care se serveste la acoperirea capului, camasa lunga intr-una - mai demult - cu poalele separate, mai recent - imbracate direct pe corp, dat fiindca in portul popular romanesc nu exista rufarie.

Costumul transilvanean de pe aceste meleaguri se deosebeste in componenta de cel moldovenesc prin faptul ca nu are brau, iar in locul catrintei se poarta doua "zadii" (piese dreptunghiulare), ce se prind perpendicular de talie in fata si in spate. Stergarul alb de cap a fost demult inlocuit cu naframa procurata din comert. Sumanul si piesele din piele sunt in schimb aceleasi.

Costum popular barbati

Spre deosebire de cel femeiesc, costumul barbatesc are o componenta unitara, camasa este aranjata peste pantaloni "cioareci" , "itari" care se poarta cu creturi, iar cu "serparul" sau "chimirul" se incinge mijlocul peste camasa. celelalte piese care il alcatuiesc sunt asemantoare cu costumul femeiesc.

Daca unele elemente componente cum sunt: fusta femeiasca, cioarecii, croiala camasii barbatesti au suferit unele schimbari, materialul de baza a ramas in schimb acelasi. Modificari importnate si-au pus pecetea pe sort, pe vesta barbateasca, precum si pe modul de ornamentare si coloritica lor.

Portul popular romanesc de astazi are un caracter nemijlocit sarbatoresc. Dezvoltarea costumului popular in zilele noastre stagneaza, datorita in primul rand schimbarii functionalitatii sale. De altfel, portul popular romanesc actual constituie o varianta reusita a celui traditional, dar in concordanta cu pretentiile contemporaneitatii.

Caracteristicile costumului popular

Costumul popular romanesc are radacini in istoria neamului nostru. El continua sa se pastreze si azi in unele din zonele tarii,  dovedind ca una din caracteristicile sale este continuitatea.

O alta caracteristica a [costumului romanesc](https://ocaua.ro/) este unitatea ce exista in structura, in componenta sa. Armonios si logic conceput, in ansambluri unitare, costumul popular romanesc constituie o valoare a culturii nationale de o mare bogatie spiritual.

Ia sau camasa, poalele, fota, valnicul, catrintele, marama, iata costumul popular romanesc.  „Femeile dace sunt infatisate avand o camasa cu maneci scurte si o fusta pe deasupra. Pe columna, ele se vad purtand peste haina o mantie dreapta. Pe cap aveau un fel de broboada, innodata la spate, sub conciu” ,spune istoricul Constantin C. Giurescu.

Camasa, itarii, caciula, iata costumul popular barbatesc. Imbracamintea este alcatuita din pantaloni nu prea largi, cam in felul cioarecilor, si o camasa stransa la mijloc cu o curea, bete, etc.

Materia prima este lana, inul, canepa, bumbacul si borangicul. Aceste materiale s-au folosit si se folosesc de la un capat la altul al tarii. Din lana, in, canepa, bumbac, borangic, s-a tesut panza necesara confectionarii iei, poalelor, maramelor, a camasilor barbatesti.  
Din lana ori bumbac, tesut in doua sau patru ite, s-au tesut piesele de la brau in jos: fotele, valnicele, catrintele, itarii, cioarecii, mintenele, sumanele, bunditele, saricile, ghebele, etc.

Croiul iei si camasii barbatesti a fost acelasi din cele mai vechi timpuri. Croiul simplu, din foi drepte, fara nici o rascroiala, foi care se incretesc la gat, s-a folosit intotdeauna si se folosesc si astazi. Practica indelungata a croiului simplu, fara pierderea vreunui petec, s-a pastrat veacuri de-a randul, din spirit de economie, precum si ca usurinta si ingeniozitate in taierea materialelor.

Ornamentarea costumului romanesc prezinta acelasi caracter unitar. Dozarea ornamentelor, echilibrul, pastrarea proportiei intre campurile ornamentale si albul panzei denota gustul tarancii romane in impodobirea camasii sale.

Ca motive caracteristice gasim: motivul geometric si cel floral. Cromatica costumului romanesc respecta de asemenea unitatea portului nostru. Culorile rosu ori negru sunt culori de fond, la care se adauga dupa specificul zonelor, culori pastelate, fire metalice, fluturi si margele.